**חתן אבל**

תלמוד בבלי מסכת כתובות דף ג עמוד ב

ואיבעית אימא: מאי מחמת האונס? כדתני': הרי שהיה פתו אפוי וטבחו טבוח ויינו מזוג, ומת אביו של חתן או אמה של כלה, מכניסין את המת לחדר ואת החתן ואת הכלה לחופה,

תלמוד בבלי מסכת כתובות דף ד עמוד א

ובועל בעילת מצוה ופורש, ונוהג שבעת ימי המשתה ואחר כך נוהג שבעת ימי אבילות, וכל אותן הימים הוא ישן בין האנשים והיא ישנה בין הנשים, ואין מונעין תכשיטין מן הכלה כל שלשים יום. ודוקא אביו של חתן או אמה של כלה, דליכא איניש דטרח להו, אבל איפכא לא. אמר רפרם בר פפא אמר רב חסדא: לא שנו אלא שנתן מים על גבי בשר, אבל לא נתן מים על גבי בשר - מזדבן. אמר רבא: ובכרך, אע"פ שנתן מים על גבי בשר - מזדבן. אמר רב פפא: ובכפר, אע"פ שלא נתן מים על גבי בשר - לא מזדבן. ואלא דרב חסדא היכי משכחת לה? אמר רב אשי: כגון מתא מחסיא, דמפקא מכרך ומפקא מכפר. תניא כוותיה דרב חסדא: הרי שהיה פתו אפויה וטבחו טבוח ויינו מזוג, ונתן מים על גבי בשר, ומת אביו של חתן או אמה של כלה, מכניסין את המת לחדר ואת החתן ואת הכלה לחופה, ובועל בעילת מצוה ופורש, ונוהג שבעת ימי המשתה ואח"כ נוהג שבעת ימי אבילות, וכל אותן הימים הוא ישן בין האנשים ואשתו ישנה בין הנשים; וכן מי שפירסה אשתו נדה, הוא ישן בין האנשים והיא ישנה בין הנשים; ואין מונעין תכשיטין מן הכלה כל ל' יום; בין כך ובין כך, לא יבעול לא בערב שבת ולא במוצ"ש. אמר מר: הוא ישן בין האנשים והיא ישנה בין הנשים. מסייע ליה לרבי יוחנן, דאמר רבי יוחנן: אע"פ שאמרו אין אבילות במועד, אבל דברים של צינעא נוהג. דרש רב יוסף בריה דרבא משמיה דרבא: ל"ש אלא שלא בעל, אבל בעל - אשתו ישנה עמו. והא הכא דבבעל עסקינן, וקתני: הוא ישן בין האנשים והיא ישנה בין הנשים! כי קאמר - אפירסה אשתו נדה. הא וכן קתני!

תלמוד בבלי מסכת כתובות דף ד עמוד ב

הכי קאמר: וכן מי שפירסה אשתו נדה ולא בעל, הוא ישן בין האנשים ואשתו ישנה בין הנשים. למימרא, דאבילות קילא ליה מנדה, והאמר רבי יצחק בר חנינא אמר רב הונא: כל מלאכות שאשה עושה לבעלה - נדה עושה לבעלה, חוץ ממזיגת הכוס, והצעת המטה, והרחצת פניו ידיו ורגליו; ואילו גבי אבילות תניא: אע"פ שאמרו אין אדם רשאי לכוף את אשתו להיות כוחלת ולהיות פוקסת, באמת אמרו: מוזגת לו הכוס, ומצעת לו המטה, ומרחצת לו פניו ידיו ורגליו! לא קשיא: כאן באבילות דידיה, כאן באבילות דידה. והא אביו של חתן או אמה של כלה קתני! כי קתני - אשארא. ומי שאני בין אבילות דידיה לאבילות דידה? והתניא: מי שמת חמיו או חמותו, אינו יכול לכוף את אשתו להיות כוחלת ולהיות פוקסת, אלא כופה מטתו ונוהג עמה אבילות; וכן היא שמת חמיה או חמותה, אינה רשאה להיות כוחלת ולהיות פוקסת, אלא כופה מטתה ונוהגת עמו אבילות! תני באבילות דידיה: הוא ישן בין האנשים ואשתו ישנה בין הנשים. הא וכן קתני! כי קתני - אכיחול ואפירכוס. והא עמו קתני, מאי לאו עמו במטה! לא, עמו בבית, וכדאמר ליה רב לחייא בריה: באפה נהוג אבילותא, דלא באפה לא תנהוג אבילותא. רב אשי אמר: מי קמדמית אבילותא דהכא לאבילותא דעלמא? אבילותא דעלמא חמיר ולא אתי לזלזולי ביה, אבילות דהכא, כיון דאקילו רבנן אתי לזלזולי ביה. מאי קולא? אילימא דקתני: בועל בעילת מצוה ופורש, התם משום דלא חל עליו אבילותא, אי לרבי אליעזר - עד שיצא מפתח הבית, אי לרבי יהושע - עד שיסתם הגולל! אלא דקתני: נוהג שבעת ימי המשתה ואח"כ נוהג שבעת ימי אבילות

Why/how does the wedding push off Aveilu?

תלמוד בבלי מסכת מועד קטן דף יד עמוד ב

אבל אינו נוהג אבילותו ברגל, שנאמר אושמחת בחגך. אי אבילות דמעיקרא הוא - אתי עשה דרבים, ודחי עשה דיחיד. ואי אבילות דהשתא הוא - לא אתי עשה דיחיד ודחי עשה דרבים

רש"י מסכת מועד קטן דף יד עמוד ב

אתי עשה דרבים - ושמחת.

ודחי עשה דיחיד - אבל, דכתיב (ירמיהו ו) אבל יחיד עשי לך.

דהשתא - שאירעו במועד.

According to the Gm in Moed Katan we can infer that a private simcha wouldn't overcome aveilut. But if it came into effect first, it would prevent the aveilut from going into effect until after. However, by what mechanism does that work? Are Aveilut and Simchat chatan viKallah really on equal footing?

ספר המצוות לרמב"ם מצות עשה לז

והמצוה הל"ז היא שצונו שיטמאו הכהנים לקרובים הנזכרים בתורה (ר"פ אמור). כי בעבור שמנעם הכתוב מלהטמא למתים לכבודם לבד והתיר להם להטמא לקרובים שמא יחשבו שהרשות בידם ושזה התר לבד ואם רצו יטמאו ואם לא רצו לא יטמאו לפיכך גזר עליהם גזרה וחייב אותם חיוב. והוא אמרו יתעלה ויתברך שמו (שם) לה יטמא. כלומר לאחותו. ולשון ספרא לה יטמא מצוה לא רצה ליטמא מטמאין אותו על כרחו ומעשה ביוסף הכהן שמתה אשתו בערב הפסח ולא רצה ליטמא לה ודחפוהו חכמים וטמאוהו על כרחו. וזה בעצמו הוא מצות אבול. כלומר כי כל איש מישראל חייב להתאבל על קרוביו כלומר חמשה מתי מצוה. ולחזק חיוב זה באר אותו בכהן שהוא מוזהר על הטומאה שייטמא על כל פנים כשאר ישראל כדי שלא יחלש דין האבלות. וכבר התבאר (עי' רה"ל אבל וש"נ) שאבלות יום ראשון דאורייתא. ובבאור אמרו במועד קטן (יד ב) אבל אינו נוהג אבלות ברגל אי אבלות דמעיקרא היא אתי עשה דרבים ודחי עשה דיחיד. הנה כבר התבאר שחיוב אבילות דאורייתא ושהיא מצות עשה, אבל ביום ראשון לבד, והשאר מהשבעה ימים דרבנן, ושאפילו הכהן ינהוג אבילות ביום ראשון ויטמא לקרוביו. והבין זה. וכבר התבארו משפטי מצוה זו במסכת משקין (ח א, יא ב, ופ"ג) ובמקומות מברכות (טז ב - כ א ורי"ף ספ"ב) וכתובות (ד א, ו ב) ויבמות (כב ב, כט א, מא ב, מג ב, צ ב, ק ב) וע"ז (יג א) ובספרא בפרשת אמור אל הכהנים. והחיוב הזה שנחייב הכהן להטמא לקרובים אין הנשים חייבות בו. כי מי שהוזהר מהטמא לזולת הקרובים הוא שנצטוה שיטמא לקרובים אבל הכהנת שלא הזהיר עליה מטומאת מת (קדושין כט א) כמו שאבאר במקומו (ל"ת קסו) כן לא צוה לה ולא גזר עליה שתטמא אבל תנהג אבילות וברשותה להטמא. ודע זה:

רמב"ם הלכות אבל פרק א

הלכה א

מצות \* עשה להתאבל על הקרובים, שנאמר ואכלתי חטאת היום הייטב בעיני ה', ואין אבילות מן התורה אלא ביום ראשון בלבד שהוא יום המיתה ויום הקבורה, אבל שאר השבעה ימים אינו דין תורה, אף על פי שנאמר בתורה ויעש לאביו אבל שבעת ימים ניתנה תורה ונתחדשה הלכה ומשה רבינו תקן להם לישראל שבעת ימי אבלות ושבעת ימי המשתה.

הלכה ב

מאימתי יתחייב אדם באבל משיסתם הגולל, אבל כל זמן שלא נקבר המת אינו אסור בדבר מן הדברים שהאבל אסור בהן, ומפני טעם זה רחץ דוד וסך כשמת הילד טרם שיקבר.

הגהות מיימוניות הלכות אבל פרק א הלכה א

\* [לדעת הסמ"ג אינו עשה של תורה רק של דבריהם ולכך שנאו בעשין דרבנן סימן ב' (דף רמ"ו) ע"ש טור י"ד סימן שצ"ח ע"ש]:

תוספות מסכת מועד קטן דף יד עמוד ב

עשה דיחיד - משמע דאבילות איכא עשה דאורייתא מדלא קאמר ודחי עשה דרבנן והאי דקאמר לעיל (דף יא:) לא מבעיא ימי אבלו דרבנן היינו עשיית מלאכה דנפקא לן (לקמן טו:) באסמכתא מוהפכתי חגיכם לאבל אבל גוף האבילות דאורייתא מיהו נראה לי דשמחת הרגל נמי דרבנן ושמחת היינו בשלמי שמחה כדאיתא בחגיגה (ח.).

רא"ש מסכת כתובות פרק א סימן ה

ה [דף ד ע"א] תניא הרי שהיתה פתו אפויה וטבחו טבוח ויינו מזוג ומת אביו של חתן או אמה של כלה מכניסין את המת לחדר ואת החתן ואת הכלה לחופה \*ובועל בעילת מצוה ופורש ונוהג שבעת ימי המשתה ואח"כ נוהג שבעת ימי אבילות וכל אותן הימים הוא ישן בין האנשים והיא ישנה בין הנשים. ואין מונעין תכשיטין מן הכלה כל שלשים יום. ונוהג שבעת ימי המשתה וכו' מכאן קשה למה שכתב בעל הלכות מי שמת לו מת ביו"ט האחרון שנוהג בו אבילות משום דאבילות יום ראשון דאורייתא ויו"ט שני דרבנן ואתי עשה דאורייתא ודחי עשה דרבנן דלדבריהם הכא נמי ינהוג אבילות ביום ראשון דשבעת ימי המשתה דרבנן הם. והארכתי בדבר בברכות פ' היה קורא (סי' טו). וה"ר מאיר הלוי ז"ל כתב דיום א' של שמחת חתן הוי דאורייתא דכתיב (שיר ג) ביום חתונתו וביום שמחת לבו אלמא דשמחת לבו ביום ראשון יש לו סמך מן התורה. ויש אומרים דלא עלה על דעת הגאון לומר דאבילות יום ראשון הוי דאורייתא דלא אשכחן שום אבילות מן התורה אלא אנינות ליאסר בקדשים ובמעשר שני. אלא דעת הגאון לפי שאבילות יש לו רמז ואחריתה כיום מר וי"ט האחרון אינו אלא מנהג כדאיתא במסכת י"ט (דף ד ב) הלכך דחינן י"ט אחרון מן קדם אבילות והכי נמי הוה עבדינן כן(ט)[ד] אלא שהיה צריך להפסיק באבילותו שאחר יום ראשון יהיה נוהג שבעת ימי המשתה ואח"כ ישלים אבילותו הלכך צריך שינהוג שבעת ימי המשתה תחלה ואח"כ שבעת ימי אבילות:

Assuming we can reconcile the fact that simcha is not going to be overriden by aveilut. How is it that in our case we can make the wedding even after the parents passing?

רש"י מסכת כתובות דף ג עמוד ב

אביו של חתן או אמה של כלה - דוקא נקט אביו של חתן שהוא הטורח בצורכי סעודה ואמה של כלה היא המכינה לה תכשיטין לפיכך אם יעבור המועד שוב אין מכין להם והתירו להם להכניס את המת לחדר שלא יקברוהו דאם כן חלה אבילות על האבל בסתימת הגולל כדלקמן ושוב לא יוכל לכנוס עד שיעבור האבילות.

תוספות מסכת כתובות דף ד עמוד א

בועל בעילת מצוה ופורש - קודם שיקבר המת אבל לאחר שנקבר לא כדאמרינן בסמוך דברים של צינעא נוהג ודייק לה מדקתני כל אותן הימים הוא ישן בין האנשים כו' מיהו מרישא דהכא לא ה"מ למידק דדוקא כשהמת בחדר הוא דשרי בעילת מצוה דמצי לדחויי דבועל בעילת מצוה היינו אפי' לאחר שחל עליו אבילות אבל קשה לרשב"א אמאי לא דייק מדקתני ופורש מכלל דנוהג דברים של צינעא מדלא התיר אלא בעילת מצוה דוקא ואור"י דהמ"ל פורש משום דם בתולים כדאמרינן בפ' תינוקת (נדה דף סה:) אבל מהוא ישן בין האנשים דייק שפיר דהוי משום אבילות דאי משום נדות כיון דבעיל אשתו ישנה עמו כדאמר רב יוסף בסמוך ועוד דכל אותן הימים משמע דבכולהו הוי חד טעמא דהיינו משום אבילות והשתא מקילינן טפי באנינות דאורייתא מבאבילות דרבנן מידי דהוה אנעילת סנדל ועטיפת הראש וכפיית המטה.

חידושי הרשב"א מסכת כתובות דף ד עמוד א

ובועל בעילת מצוה ופורש. פירש"י ז"ל ואח"כ קוברין את המת, משמע דס"ל דאין אבילות דאורייתא כל עיקר ואפילו יום מיתה ויום קבורה, דאי לא תימא הכי אתי אבילות דאורייתא ודחי יום טוב דרבנן כמו שהסכימו הגאונים ז"ל דמי שמת לו מת בי"ט שני דעצרת או בי"ט אחרון של חג ושל פסח ונקבר בו ביום נוהג בו אבילות דסבירא להו דיום מיתה ויום קבורה דאורייתא ואתי אבילות ודחי יום טוב דרבנן, וכן דקדק מכאן רבינו שמשון ז"ל דאין אבילות כל עיקר דאורייתא, ועוד הביא ראיה מדגרסי' בבכורות פ' יש בכור לנחלה (מ"ט א') הכל מודים לענין אבילות דיום שלשים כלפני שלשים דמי דאמר שמואל הלכה כדברי המקל באבל ש"מ דאבילות דיום ראשון דרבנן דמקילין בו שלא להתאבל בו כל עיקר דאי דאורייתא הו"ל ספיקא דאורייתא ולחומרא, ולדברי הגאונים ז"ל שהסכימו דיום ראשון דאורייתא וגמרי ליה מואכלתי חטאת היום כדכתיב בהלכות רבינו אלפסי ז"ל [צ"ל] דהכא לא קברי ליה למת עד למחר כי היכי דליהוי אבילותו דרבנן ולא אתי דרבנן ודחי דרבנן, ואע"ג דהמלין את מתו עובר בעשה ולא תעשה, לפי כבודו מלינין לו להביא לו ארון ותכריכין כדאיתא התם (סנהדרין מ"ו א') והכא נמי לפי כבודו הוא כדי שלא יתבזה בנו ביום חתונתו, א"נ איכא למימר דקוברין אותו ביומו ואפילו הכי אין נוהג אבילות דב"ד מתנין לעקור דבר מן התורה בשב ואל תעשה.

חידושי הרשב"א מסכת כתובות דף ד עמוד ב

מאי קילותא אילימא מדקתני בועל בעילת מצוה ופורש התם משום דאכתי לא חל עליה אבילות. ואע"ג דאקילינן באנינותו דשרינן ליה למבעל מה שאין כן באנינות דעלמא וכדמוכח מהא גופא דלא שרינן אלא בעילת מצוה לבד, וההיא ברייתא מסתמא אליבא דכולהו תנאי מיתניא ואפילו לב"ש וב"ה שנותנין לה ארבע לילות או לילה הראשון כולה, ועוד דתניא לענין מי שמתו מוטל לפניו בשבת (מו"ק כ"ג ב') מיסב ואוכל בשר ושותה יין וכו' וחייב בק"ש ובתפילה ובכל מצות האמורות בתורה רשב"ג אומר מתוך שנתחייב באלו נתחייב בכולן ואמרי' מאי בינייהו ואמר ר' יוחנן תשמיש המטה איכא בינייהו דלת"ק אסור בתשמיש המטה ולרשב"ג חייב אלמא בחול לכו"ע אסור מ"מ הכא באבילות גופיה לא אקילו.

Rashi and Tosfot assert that Aveilut only goes into effect after the burial, and anninut doens’t include an issur of bi'ah. However according to the Rashba it does. What is aninut? How would the Rashba deal with it?

רמב״ן תורת האדם (ספרו על הלכות אבילות)

לא אמרו {באנינות} אלא שאינו חולץ מנעל וסנדל ואינו מעטף הראש ואינו חייב בכפיית מטותיו. באלו הקילו עליו, מפני שהוא טרוד בעסקי המת ומוטל עליו לקברו ולילך עמו מעיר לעיר, ואם באת להחמיר עליו בחליצת סנדל ומנעל ועטיפת הראש - אף עסקי המת נפסדין בכך. לפיכך לא החמירו עליו באלו.... וכן נראה עוד, שעיקר אבילות מן התורה אינו אלא בעידונין, כגון רחיצה וסיכה ותשמיש ושמחה ותפלין שהם פאר ותכבוסת ותספורת, דשמחה הם. ואבילות - כשמה, שלא יתעסק בדברים של שמחה אלא בדברים של אבילות, וזהו אנינות שבלב שממנו למדו שלא יתעסק בדברים של שמחה. אבל מנעל וסנדל ועטיפה - אינן מן התורה, שלא אמרה תורה לענות ולצער נפשו מנוהג של כל העולם, לפיכך הקילו באלו עד שיקבר.

This approach to aninut, makes it much more difficult to understand how we can allow them to simply put the meis aside

חידושי הריטב"א מסכת כתובות דף ג עמוד ב

מכניסין את המת לחדר ואת החתן ואת הכלה לחופה. פירש רש"י ז"ל שאילו היו קוברין את המת תחלה היה חלה עליו תורת אבילות ושוב אי אפשר לו לעשות חופה, וא"ת נהי דלא חלה עליו תורת אבילות קודם קבורה מ"מ הרי חלה עליו אנינות דמי שמתו מוטל לפניו אסור בבשר ויין ותשמיש המטה (מו"ק כ"ג ב'), וי"ל דבאנינות הקלו ועשאוהו כאילו נתייאש מלקוברו שהוא מותר בבשר ויין ותשמיש המטה כדאיתא התם (עי' תו' ברכות י"ח א'), וכן פירשו בתוספות.

תוספות ברכות יז ב

ואינו מברך. פרש"י ואין זקוק לברך. ומשמע מתוך פירושו שאם רצה לברך רשאי מיהו בירושלמי קאמר אם רצה להחמיר אין שומעין לו לכך נראה לומר אינו מברך אינו רשאי לברך ומפרש בירושלמי למה וקאמר מפני כבודו של מת אי נמי מפני שאין לו מי שישא משאו ופריך והתניא פטור מנטילת לולב וקא ס"ד דמיירי ביו"ט ובו אינו טרוד לישא משאו ומשני תפתר בחול פי' בחולו של מועד. והתניא פטור מתקיעת שופר אית לך למימר בחול ולא בי"ט בתמיה ומשני א"ר חנינא מכיון שהוא זקוק להכין לו ארון ותכריכין כדתנן (שבת קנא.) מחשיכין על התחום להביא לו ארון ותכריכין כמו שהוא נושא משאו דמי אלמא משמע דבשבתות וי"ט אינו רשאי לברך ולהתפלל דטרוד להחשיך לו על התחום להביא ארון ותכריכין וקשיא מסיפא דקתני בשבת מברכין עליו ומזמנין עליו וכן תניא נמי בירושלמי בד"א בחול אבל בשבת מיסב ואוכל ומברך ועונים אחריו אמן. ואומר הר"י דפליגי אהדדי רישא וסיפא בירושלמי. ורבי נתנאל היה אומר דאפשר לישבו דודאי אם דעתו להחשיך על התחום אז יש לנו לומר דטרוד להחשיך ואינו רשאי לברך אבל בסיפא מיירי בשאין דעתו להחשיך על התחום ומיהו האי טעמא לא שייך לטעמא דמשום כבודו. ומן הירושלמי דמשני דפטור מנטילת לולב דמיירי בחול המועד דטרוד לישא משאו למדנו שבחול המועד שייך אנינות כשמתו מוטל לפניו וכיון דכשמוטל לפניו שייך אנינות כי מוטל עליו לקוברו כמוטל לפניו דמי וכן איפכא מי שמתו מוטל לפניו ואין עליו לקוברו אינו נוהג אנינות וכן משמע בירושלמי נמסר לרבים אוכל בשר ושותה יין נמסר לכתפים כנמסר לרבים ועל כרחך נמסר לרבים ר"ל אפי' לפניו דאי שלא לפניו תיפוק ליה שמיד חל עליו אבלות משיצא מפתח ביתו וכיון דלא חל עליה אנינות א"כ אדם שאינו יכול לקבור מתו כגון אדם שמת בבית האסורים ואין המושל מניחו לקוברו נראה שאין חייב לנהוג בו אנינות שהרי אין זה מוטל עליו לקברו מפני שאינו יכול לפדותו ולהוציאו לקברו כדתניא במסכת שמחות (פ"ב) נתיאשו בעליו מלקוברו מתאבלין עליו ופסיק מיניה תורת אנינות מיהו באותו שתפסו מושל גם אבילות אינו חייב דלא דמי לנתיאשו מלקוברו ששם אינו קוברו תו אבל הכא עדיין הוא מצפה אם יוכל לעשות פשרה עם המושל להניחו לקברו וכן מעשה דר' אליעזר בר"ש בבבא מציעא (דף פד:) דפסק מצות אנינות ומעשה שמתה אחותו של ר"ת בשבת והודיעו לו במוצאי שבת בעיר אחרת ואכל בשר ושתה יין ואמר כיון שיש לה בעל שחייב בקבורתה אינו אסור בבשר ויין ואפשר שגם ר"ת אם היה בעיר עצמו היה מיקל מאותו הטעם:

רמב"ם הלכות אבל פרק א

הלכה א

מצות \* עשה להתאבל על הקרובים, שנאמר ואכלתי חטאת היום הייטב בעיני ה', ואין אבילות מן התורה אלא ביום ראשון בלבד שהוא יום המיתה ויום הקבורה, אבל שאר השבעה ימים אינו דין תורה, אף על פי שנאמר בתורה ויעש לאביו אבל שבעת ימים ניתנה תורה ונתחדשה הלכה ומשה רבינו תקן להם לישראל שבעת ימי אבלות ושבעת ימי המשתה.

הלכה ב

מאימתי יתחייב אדם באבל משיסתם הגולל, אבל כל זמן שלא נקבר המת אינו אסור בדבר מן הדברים שהאבל אסור בהן, ומפני טעם זה רחץ דוד וסך כשמת הילד טרם שיקבר.

רמב"ם הלכות אבל פרק ב הלכה ו

כמה חמורה מצות אבלות, שהרי נדחת לו הטומאה מפני קרוביו כדי שיתעסק עמהן ויתאבל עליהן, שנאמר כי אם לשארו הקרוב אליו לאמו וגו' לה יטמא מצות עשה שאם לא רצה להטמא מטמאין אותו על כרחו, במה דברים אמורים בזכרים שהוזהרו על הטומאה \* אבל הכהנות הואיל ואינן מוזהרות על הטומאה כן אינן מצוות להתטמא לקרובים, אלא אם רצו מתטמאות ואם לאו לא מטמאות. +/השגת הראב"ד/ בד"א בזכרים שהוזהרו על הטומאה וכו'. א"א קשיא הא דתניא אשתו ארוסה לא אונן ולא מיטמא לה וכן היא לא אוננת ולא מיטמאה לו הא נשואה מיטמאה לו.+